wickkiey/tamil-wikipedia-chunked huggingface dataset:
# டெர்மினேட்டர் சால்வேசன்

## வெளியீடு

*டெர்மினேட்டர் சால்வேஷன்* மே 21, 2009 அன்று அமெரிக்காவில் வார்னர் பிரதர்ஸ் பிக்சர்ஸால் வெளியிடப்பட்டது. மேலும் சோனி பிக்சர்ஸ் அதன் கொலம்பியா பிக்சர்ஸ் பதாகையின் கீழ் சர்வதேச அளவில் வெளியிட்டது. அதைத் தொடர்ந்து, ஜூன் மாதத்தின் முற்பகுதியில் ஐக்கிய இராச்சியம், ஆத்திரேலியா, நியூசிலாந்து மற்றும் தென்னாப்பிரிக்கா போன்ற நாடுகளிலும் வெளியானது. வெளியானவுடன் உலகளவில் $371.4 மில்லியனுக்கும் அதிகமாக வசூலித்தது. ஆனால் கலவையான-எதிர்மறையான விமர்சனங்களைப் பெற்றது. முதலில் இரண்டாவது *டெர்மினேட்டர்* முத்தொகுப்பின் முதல் பாகமாக இருக்க திட்டமிட்டிருந்தாலும், படம் வெளியான பிறகு ஹால்சியான் நிறுவனம் திவால்நிலைக்குத் சென்றதையடுத்துத் தொடர்ந்து இந்தத் திட்டங்கள் ரத்து செய்யப்பட்டன. 2012 ஆம் ஆண்டில், இதன் உரிமையாளர் உரிமைகள் அன்னபூர்ணா பிக்சர்ஸுக்கு விற்கப்பட்டன. இதன் விளைவாக, தொடரின் மறுதொடக்கமான டெர்மினேட்டர் ஜெனிசிஸ் 2015 இல் வெளியிடப்பட்டது. இப்படத்தில் ஆர்னோல்டு சுவார்செனேகர் தனது பாத்திரத்தை மீண்டும் ஏற்று நடித்திருந்தார்.
# டெர்மினேட்டர் சால்வேசன்

## இசை

டேனி எல்ஃப்மேன் படத்தின் இசையமைப்பை கவனித்துக் கொண்டார். எல்ஃப்மேனின் இசை வேறுபட்ட கருப்பொருளைக் கொண்டிருந்தது. ஆனால் அது ஒவ்வொரு *டெர்மினேட்டர்* படத்திலும் இடம்பெற்ற ஐந்து-குறிப்பு தாள வரிசையைக் கொண்டிருந்தது.
# ராணி முகர்ஜி

**ராணி முகர்ஜி** (Rani Mukerji) (மார்ச் 21, 1978) ஓர் இந்தியத் திரைப்பட நடிகை ஆவார். இவர் 1996 இல் இவரது தனது தந்தை ராம் முகர்ஜி இயக்கிய *பயர் பூட்* என்ற வங்காள மொழித் திரைப்படத்தின் மூலம் திரையுலகில் அறிமுகமானார். அந்த ஆண்டின் பிற்பகுதியில் *ராஜா கி ஆயேகி பராத்* என்ற படத்தின் மூலம் பாலிவுட்டில் அறிமுகமானார். *குச் குச் ஹோத்தா ஹை*, *மர்தானி*, *பிளாக்* மற்றும் *நோ ஒன் கில்ட் ஜெசிகா* ஆகிய படங்கள் மூலம் மிகவும் பிரபலமானார்.
# ராணி முகர்ஜி

## ஆரம்ப வாழ்க்கையும் பின்னணியும்

முகர்ஜி பெங்காலி திரைக்குடும்பத்திலிருந்து வந்தவர். இவரின் தந்தை ராம் முகர்ஜி, இயக்குநர் மற்றும் பிலிம்மாலயை ஸ்டுடியோவின் ஒரு பங்குதாரரும் ஆவார், இவரின் தாயார் ஒரு பின்னணிப் பாடகி ஆவார். இவரின் சகோதரர் ஒரு படத் தயாரிப்பாளர், தற்போது இயக்குநராக மாறியுள்ளார். இவரது அத்தை, தேபாஷ்ரே ராய், தேசிய விருதுபெற்ற ஒரு பெங்காலி நடிகை. மேலும் இவரின் ஒன்றுவிட்ட சகோதரி, கஜோல், ஒரு பிரபல பாலிவுட் நடிகை ஆவார். அவரின் மற்றொரு சகோதரர் அயன் முகர்ஜி எழுத்தாளரும் இயக்குநரும் ஆவார்.  
ராணி முகர்ஜி ஒடிசி நாட்டியத்தைப் பயின்றவர். இந்த நாட்டியத்தை, இவர் தனது பத்தாம் வயதிலிருந்து பழகத் தொடங்கினார். ஜுகுவில் உள்ள *மனேக்ஜி கூப்பர் மேல்நிலைப் பள்ளியில்* முகர்ஜி பயின்றார், பின்னர், மும்பையில் உள்ள மிதிபாய் கல்லூரியில் சேர்ந்தார்.
# ராணி முகர்ஜி

## திரைத்தொழில்

1992 இல் *ப்யார் பூல்* என்ற இவரது தந்தையின் பெங்காலி படத்தில் ஒரு சிறிய வேடத்தில் தோன்றிய பிறகு, ராணி முகர்ஜி தனது நடிப்பை ஐந்து வருடங்களுக்குப் பிறகு தொடர்ந்தார். *ராஜா கி ஆயாகி பாரத்* (1997) என்ற படத்தில் முக்கிய வேடத்தில் நடித்தார். பிறகு இவர் மீண்டும் கல்லூரிப்படிப்பைத் தொடர்ந்தார். 1998 இல் வெளியான *குலாம்* பார்வையாளர்கள் மத்தியில் நல்ல வரவேட்பாய் பெற்றது. *ஆத்தி க்யா கன்டாலா* பாடல் முகர்ஜியை பிரபலமாக்கியது, மேலும் இவருக்கு *கன்டாலா பெண்* என்ற புனைப் பெயரை பெற்றார். அந்த வருடத்தில் தொடர்ந்து கரன் ஜோகர் முதலாவதாக இயக்கி வெளிவந்த வந்த, *குச் குச் ஹோத்தா ஹே* என்ற திரைப்படத்தில் ஷாருக்கான் மற்றும் கஜோல் உடன் நடித்தார். இத்திரைப்படம் மிகப் பெரிய வெற்றிபெற்றதின் மூலம் *சிறந்த துணை நடிகைக்கான பிலிம் ஃபேர் விருதை* பெற்றார். .  
2001 இல், ராணி முகர்ஜி அப்பாஸ் முஸ்தானின் *சோரி சோரி சுப்கே சுப்கே* என்ற திரைப்படத்தில் சல்மான் கான் மற்றும் பிரீத்தி ஜிந்தாவுடன் இணைந்து நடித்தார். இத்திரைப்படம் ஓராண்டு தாமதத்திற்குப் பிறகு வெளிவந்தது.  
2002 இல், குனால் கோஹிலியின் காதல் படமான *முஜ்சே தோஸ்தி கரோகே என்ற திரைப்படத்தில்* ரித்திக் ரோஷன், கரீனா கபூர் ஆகியோருடன் இணைந்து முக்கிய கதைப்பாத்திரத்தில் நடித்தார். இந்தியாவில் படம் நன்றாக ஓடவில்லை என்றாலும், வெளிநாடுகளி்ல் நல்ல வணிக இலாபத்தை ஈட்டியது. மேலும் இந்தியாவின் மிகப்பெரிய தயாரிப்பு நிறுவனத்தில் இவரை நுழைய வழிவகுத்தது.
# ராணி முகர்ஜி

## சொந்த வாழ்க்கை

பல வருடங்களுக்கு முன்னால் ராணி அவரின் குடும்பப் பெயரை முகர்ஜீ என்ற தனது பெயரை முகர்ஜியாக மாற்றம் செய்தார். அந்நேரத்தில், இவர் நியூமராலஜிப்படியே பெயரை மாற்றிவைத்ததாக கூறப்பட்டது. 2006 இல், நியூமராலஜி ஒரு காரணமில்லை என்று அறிக்கைவிட்டார். மும்பையில் முகர்ஜிக்கு, குழந்தப் பருவ வீடு உட்பட மூன்று வீடுகள் இருந்தன. இவருக்காகவும் இவரது பெற்றோருக்காகவும் ஜுகுவில் 2005 இல் ஒரு பங்களா வாங்கினார்.
# ரஸ்கின் பாண்ட்

**ரஸ்கின் பாண்ட்** (*Ruskin Bond*, பி. மே 19, 1934) பிரித்தானிய வம்சாவளியில் பிறந்த ஒரு இந்திய எழுத்தாளராவார். ஆங்கிலத்தில் எழுதும் இந்திய எழுத்தாளர்கள் மற்றும் குழந்தைகளுக்கான எழுத்தாளர்கள் ஆகியோரிடையே ஒரு தனிப்பெரும் முன்னோடியாகக் கருதப்படுகின்றார். 1992இல் ”அவர் ட்ரீஸ் ஸ்டில் குரோ இன் டெஹ்ரா” (*Our trees still grow in Tehra*) என்ற சிறுகதை தொகுப்புக்காக இந்திய சாகித்திய காதமியின் சாகித்ய அகாடமி விருது பெற்றார். 1999 இல் குழந்தைகள் இலக்கியத்திற்கு இவரது பங்களிப்புகளுக்காக இந்திய அரசின் பத்மஸ்ரீ விருது இவருக்கு வழங்கப்பட்டது. 2014 ஆம் ஆண்டு பத்ம விபூஷண் விருது வழங்கப்பட்டது.
# ரஸ்கின் பாண்ட்

## வாழ்க்கைக் குறிப்பு

ரஸ்கின் பாண்ட் இமாச்சல பிரதேசத்தில் கசோலி என்ற இடத்தில் பிறந்தார். அவரது தந்தை ஆப்ரி அலெக்சாண்டர் பாண்ட் இரண்டாம் உலகப் போரின் போது பிரித்தானிய வேந்திய வான்படையில் பணியாற்றினார். அவருக்கு எல்லன் மற்றும் வில்லியம் பாண்ட் என்ற சகோதரியும் சகோதரரும் உண்டு. ரஸ்கினுக்கு 8 வயதான போது, அவருடைய பெற்றோரிடையே மணமுறிவு ஏற்பட்டது. அவரது தாய் ஒரு இந்தியரை மீண்டும் மண்ம் புரிந்தார். அவருடைய தந்தைக்கு அடிக்கடி மலேரியாவும் ஜாண்டிசும் ஏற்பட்டு இறந்தார். இதன் பின்னர் ரஸ்கின் தன்னுடை பத்து வயதில் டெஹ்ராவில் உள்ள தன் பாட்டியிடம் சென்றுவிட்டார். தனது குழந்தைப் பருவத்தை இளைஞர் பருவத்தையும் சிம்லா, ஜாம்நகர், மசூரி, டெராடூன், மற்றும் லண்டன் ஆகிய ஊர்களில் கழித்தார். 1960கள் முதல் லாண்டோரில் வாழ்ந்தார்.
# ரஸ்கின் பாண்ட்

## இலக்கிய நடை

அவருடைய பல படைப்புகள் இமயமலை அடிவாரத்தில் உள்ள மலை நகர வாழ்க்கையைப் பின்புலமாகக் கொண்டவை. பாண்ட் அத்தகைய சூழலில் தனது குழந்தைப் பருவத்தைக் கழித்தார். அவரது முதல் புதினமான "த ரூம் ஆன் த ரூஃப்". அவருக்கு 17 வயதான போது எழுதப்பட்டு 21 வயதாகும் போது பிரசுரிக்கப்பட்டது. அது டெஹ்ராவில் கூரை மீது உள்ள அறை ஒன்றில் அவருடைய நண்பர்களுடன் வாடகைக்குத் தங்கி இருந்த அனுபவங்கள் சிலவற்றின் அடிப்படையில் எழுதப்பட்ட புதினர். "ரூம் ஆன் த ரூஃப்" அவருக்கு 1957 ஆம் ஆண்டிற்கான ஜான் லெவ்லின் ரைஸ் நினைவுப் பரிசைப் பெற்றுத் தந்தது. அது முதல் அவர் முன்னூற்றுக்கும் அதிகமான சிறு கதைகள், கட்டுகரைகள், புதினங்களும், குழந்தைகளுக்கான 30 நூல்களும் எழுதியுள்ளார். தனது சுயசரிதையினை இரு பாகங்களாக வெளியிட்டுள்ளார் - ”சீன்ஸ் பிரம் எ ரைட்டர்ஸ் லைஃப்” என்ற பாகத்தில் ஆங்கிலேய-இந்தியாவில் அவர் வளர்ந்த பருவ வருடங்கள் பற்றி விவரிக்கிறார்; ”த லாம்ப் இஸ் லிட்” என்ற பாகத்தில் இதழ்களில் வெளியான அவருடைய கட்டுரைகள் மற்றும் தொடர்களைத் தொகுத்துள்ளார். தற்போது தனது தத்துக்குடும்பத்துடன் உத்தராகண்ட் மாநிலத்தில் உள்ள முசோரியில் வாழ்ந்து வருகிறார்.
# ரஸ்கின் பாண்ட்

## குறிப்பிடத்தக்க படைப்புகள்

- *த ஐஸ் ஹேவ் இட்* (சிறு கதை)
- *எ பிளைட் ஆஃப் பீஜியன்ஸ்* (நாவல்)
- *ஆங்க்ரி ரிவர்*
- *த வுமன் ஆன் பிளாட்பார்ம் 8*
- *த டைகர் இன் த டனல்*
- *த ரோட் டு சிம்லா*
# மேட் டாமன்

**மேத்யூ பைகே ** "**மேட்** " **டாமன்** ( பிறப்பு: 8 அக்டோபர் 1970) என்பவர் ஓர் அமெரிக்க நடிகர், எழுத்தாளர் மற்றும் அறக்கொடையாளர் ஆவார். அவர் தொழில்பணி *குட் வில் ஹண்டிங்* திரைப்படத்தின் வெற்றியைத் தொடர்ந்து துவங்கியது. அப்படம் அவர் நண்பர் பென் அஃப்லெக்குடன் எழுதிய திரைக்கதையிலிருந்து எடுக்கப்பட்டதாகும். இவ்விருவரும் சிறந்த சொந்த திரைக்கதைக்கான அகாடமி விருதினைப் பெற்றனர், சிறந்த திரைக்கதைக்கான கோல்டென் குளோப் விருதையும் பெற்றனர். அப்பணிக்காக டாமன் அவரது முதன்மைப் பாத்திரத்தில் நடிப்பிற்குமான அகாடமி விருது உட்பட சிறந்த நடிகருக்கான பல்வேறு பரிந்துரைகளைப் பெற்றார்.  
டாமன் புகழ்பெற்ற நடிகராக *சேவிங் பிரைவேட் ரயான்* , *தி டெலண்டட் மிஸ்டர்.ரிப்ளி* , ஓஷேன்ஸ் தொடர், *பார்ன்* தொடர், *சிரியானா* , *தி குட் ஷெப்பர்ட்* , *தி டிபார்ட்டெட்* , *தி இன்ஃபார்மெண்ட்!* மற்றும் *இன்விக்டுஸ்* போன்றவற்றில் நடிக்கச் சென்றார். அவர் பல்வேறு விருது நியமனங்களை அவரது திரைப்பட நடிப்பிற்காகப் பெற்றார் மேலும் ஒரு ஹாலிவுட் வாக் ஆஃப் ஃப்பேம்மில் ஏற்றுக்கொள்ளப்படக்கூடியவராக இருந்தார். டாமன் எல்லாக் காலத்திலும் அதிகம் சம்பளம் பெறும் முதல் முப்பதைந்து நடிகர்களில் ஒருவராவார். 2007 ஆம் ஆண்டில், *பீப்பிள்* இதழால் அவர் வாழும் கவர்ச்சிகரமான மனிதர் எனும் பெயர் பெற்றார்.  
டாமன் அறக்கொடை பணிகளில் ஈடுபடுபவர், அதில் ஒன்(ONE) பிராச்சாரம், எச்2ஓ(H2O) ஆஃபிரிக்கா ஃப்வுண்டேஷன் மற்றும் (வாட்டர்.ஆர்க்) Water.org ஆகியவை உள்ளடங்கும். அவரது மனைவியான, லுசியானா போஸான் பர்ரோசோ மூலம் டாமனுக்கு இஸபெல்லா மற்றும் ஜியா என இரண்டு பெண் குழந்தையகளும்; பர்ரோசோவின் முந்தைய திருமணத்தின் மூலம் அலெக்ஸியா என்ற மகளும் உள்ளனர்.
# மேட் டாமன்

## ஆரம்பகால வாழ்க்கை

மேட் டாமனின் தந்தை மாசாசுசெட்ஸ்சின் கேம்பிரிட்ஜ்ஜில், கெண்ட் டெல்ஃபர் டாமன் எனும் ஒரு பங்குத் தரகர். தாய் நான்சி கார்ல்ச - பைகே, ஓர் ஆரம்பகால சிறுவயது கல்வி பேராசிரியராக லெஸ்லே பல்கலைகழகத்தில் பணிபுரிந்தவர். டாமன், பின்னிஷ், ஆங்கிலேய மற்றும் ஸ்காட்டிஷ் பாரம்பரியத்தைச் சேர்ந்தவர். டாமனுக்கு கய்லீ எனும் ஒரு சகோதரர் உள்ளார். அவர் திறமை வாய்ந்த சிற்பக் கலைஞர் மற்றும் ஓவியராவார். அவர் மற்றும் அவரது குடும்பம் ந்யூடனில் அவரது வாழ்வின் முதல் இரு வருடங்களுக்கு வாழ்ந்தது, ஆனால் அவரது பெற்றோர் விவாகரத்து செய்தப் பிறகு, டாமன் மற்றும் அவரது சகோதரர் அவரது தாயாருடன் காம்பிரிட்ஜ்ஜிற்கு இடம் பெயர்ந்தனர்.  
பென் அஃப்லெக், டாமனின் சிறு வயதிலிருந்தே நெருங்கிய நண்பராகவும் பல திரைப்படங்களுக்கு கூட்டிணைவாளராகவும் இருந்தவர்க்கும், சுயசரிதைப் படமான *யூ காண்ட் பி நியூட்ட்ரல் ஆன் அ மூவிங் டிரெய்ன்* மற்றும் டாமன் வர்ணிப்பாளராக இருந்த *அ பியூப்பிள்ஸ் ஹிஸ்டரி ஆஃப் தி யுனைடெட் ஸ்டேட்ஸ்* ஆகியவற்றின் படைப்பாளியான எழுத்தாளரும் மற்றும் படைப்பாளியுமான ஹோவார்ட் சின்னிற்கும் பால்ய கால நண்பராவார். அவர் கேம்பிரிட்ஜ்ஜில், கேம்பிரிட்ஜ் ரிண்ட்ஜே மற்றும் லாட்டின் பள்ளியில் படித்த போது பல நாடக தயாரிப்புகளில் 1988 ஆம் ஆண்டில் பட்டம் பெறும் முன் நிகழ்த்தினார். அவர் அதற்குப் பதிலாக நடிப்புத் தயாரிப்புகளை நாடினர், அவற்றில் TNT யின் மூலப்படமான *ரைசிங் சன்* னிலும், *ஸ்கூல் டைய்ஸ்* எனும் தனியார் பள்ளி கூட்டு முயற்சி நாடகமும் உள்ளடங்கியது. ஹார்வர்ட்டில் இருந்தப்போது, அவர் ஆங்கிலம் பயின்றார் மற்றும் லோவெல் ஹவுசில் வாழ்ந்தார். அவர் பொதுவாக மாணவர் நாடகங்களில் பங்கேற்கவில்லை, ஆனால் *ஏ...* *மை நேம் இஸ் அலிஸ்* சில் தோன்றினார் (மகளீரால் வழமையாக நிகழ்த்தப்படும் மூன்று ஆண் வேடங்களில் ஒன்றில்). டாமன் பல்கலைக்கழகத்திலிருந்து வெளியேறி லாஸ் ஏஞ்செல்ஸ்சில் அவரது நடிப்பு தொழில் வாழ்வை தொடர்ந்து ஈடுபட்டது *Geronimo: An American Legend* ஒரு பெரும் வெற்றியாக எதிர்பார்க்கப்பட்டது.
# மேட் டாமன்

## நடிப்பு வாழ்க்கை

### ஆரம்ப காலம்

அவரது முதல் திரைப்படப் பாத்திரம் 1988 ஆம் ஆண்டில் அவர் பதினெட்டு வயதுடையவராக இருந்த போது, காதல் நகைச்சுவை படமான *மிஸ்டிக் பிஸ்ஸா* வில் ஒற்றை வரி வசனத்துடன் வெளிவந்தது. டாமன் பெரிய பங்குடைய முதல் படமாக *செரிமினோ:ஏன் அமேரிகன் லேசண்டு* இல் தேன்றினார்.
# மேட் டாமன்

## நடிப்பு வாழ்க்கை

### பெரும் முன்னேற்றம்

டாமனும் அப்லெக்கும் ஒரு இளம் கணித மேதையைப் பற்றிய ஒரு திரைக்கதையை எழுதினர். அதை அவர்கள் ஹாலிவுட் முழுதும் தீவிரமாக எடுத்துச் சென்றனர். எழுத்தாளர்/இயக்குநர்/நடிகர் ராப் ரெய்னர், திரைக்கதாசிரியர் வில்லியம் கோல்ட்மேன் மற்றும் அவர்களது நண்பர் எழுத்தாளர்/இயக்குநர்/ கெவின் ஸ்மித் ஆகியோரது அறிவுரையைப் பெற்று இருவரும் திரைக்கதையில் மாற்றங்களைச் செய்தனர். டாமன் அதே படத்திற்கு சிறந்த நடிகருக்கான அகாடமி விருதிற்கு பரிந்துரைக்கப்பட்டார். டாமன் மற்றும் அப்லெக் ஆகியோர் தங்களது பாத்திரங்களை கெவின் ஸ்மித்தின் *ஜே அண்ட் சைலெண்ட் பாப் ஸ்டிரைக் பேக்* படத்தில் கேலி செய்தனர். டாமனை *குட் வில் ஹண்டிங்* படத்தின் படப்பிடிப்புத் தளத்தில் சந்தித்தப் பிறகு இயக்குநர் ஸ்டீவன் ஸ்பீல்பர்க் டாமனை 1998 ஆம் வருட இரண்டாம் உலகப் போர் திரைப்படமான *சேவிங் பிரைவேட் ரயான்* இல் முதன்மைப் பாத்திரமாக நடிக்கச் செய்தார். டாமன் இரு பெரும் படங்களின் திரைப்பட முகவாண்மையின் பகுதியாக இருந்துள்ளார். அவர் ஞாபக மறதி நோயுள்ள கொலைகாரன் ஜேசன் பர்ன்னாக வெற்றிகரமான அதிரடி திரைப்படங்களான *தி பர்ன் ஐடெண்டிடி* (2002), *தி பார்ன் சுப்ரிமேஸி* (2004) மற்றும் *தி பார்ன் அல்டிமேட்டம்* (2007), அவர் ராபர்ட் டி நீரோவுடன் *தி குட் ஷெப்பர்ட்* படத்தில் பணியிலிருக்கும் CIA அதிகாரியாக இணைந்து நடித்தார், மேலும் மார்டின் ஸ்கோர்செசெயின் *தி டெபார்டெட்* படத்தில் மாசாசுஸெட்ஸ்சின் மாகாண காவல் துறையின் இரகசியமாக இயங்கும் கொள்ளைக் கூட்டத்தினனாக நடித்தார், அது ஹாங்காங் காவல் துறையின் *இண்டெர்னல் அஃப்பேர்ஸ்* சின் மறுத் தயாரிப்பாகும். நடித்தார். அவர் அடுத்ததாக ஸ்டீவன் ஸோடெர்பெர்க்கின் அரசியல் கருப்புக் நகைச்சுவைப் படமான *தி இன்ஃப்பார்மண்ட்* டில் தோன்றினார்! அதில் அவருக்கு எதிராக மெலெனை லிண்ஸ்கி, நடித்தார், அது மத்திய இல்லினாய்ஸ்சில் 2008 ஆம் ஆண்டில் மே 3 ஆம் தேதி படப்பிடிப்பினைத் துவங்கியது. அவர் ஒரு கௌவரவத் தோற்றமாக *எண்டூரேஜ்* ஜின் ஆறாவது பருவ இறுதியில் அவராகவே தோன்றச் செய்யவும் செய்தார், அதில் அவர் வின்செண்ட் சேஸை அவரது அறக்கொடை OneXOne ற்கு நன்கொடைத் தருவதற்கு அழுத்தம் தர முயற்சிப்பவராக (ஒரு நிஜ வாழ்க்கை நிறுவனம் டாமன் அதற்கு தூதராக இருக்கிறார்), மேலும் அதிகமாக அவர் ஒத்துவராததாக காணப்படும் போது எரிச்சலடைபவராக தோன்றினார்.  
டாமன் தென் ஆப்பிரிக்க தேசிய ரக்பி யூனியன் அணித் தலைவர் பிராங்கோயிஸ் பிய்னாராக கிளிண்ட் ஈஸ்ட்வுட் இயக்கிய நெல்சன் மண்டேலா படமான *இன்விக்டுஸ்* நடித்தார். அது ஜான் கார்லினின் 2008 ஆம் ஆண்டுப் *பிளேயின்ங் தி எனிமி: நெல்சன் மாண்டேலா அண்ட் தி கேம் தட் சேஞ்ச்ட் அ நேஷன்* என்ற புத்தகத்தினை அடிப்படையாகக் கொண்ட படமாகும்.மேலும் மார்கன் ஃபிரீமேனை மண்டேலாவாக தோற்றத்தில் கொண்டது.
# மேட் டாமன்

## தயாரிப்பாளர் தொழில் வாழ்க்கை

அப்லெக் மற்றும் தயாரிப்பாளர்கள் கிரிஸ் மூர் மற்றும் சீன் பெய்லி ஆகியோருடன் இணந்து டாமன் தயாரிப்பு நிறுவனமான லைவ்பிளானெட்டை நிறுவினார், அதன் மூலம் நால்வரும் விவரணப் பட வரிசையான *பிராஜெக்ட் கிரீன்லைட்* டை புதிய இயக்குநர்களிடமிருந்து பயனுள்ள திரைப்படத் திட்டங்களை கண்டுபிடிக்கவும் நிதியளிக்கவும் உருவாக்கினர். நிறுவனம் தோல்வியடைந்த கலப்பு-மர்ம தொடரான *புஷ்", "நெவெடா* ஆகியவற்றை இன்ன பிற திட்டங்களின் மத்தியில் உருவாக்கி வழங்கியது. பிராஜெக்ட் கிரீன்லைட் எம்மி விருதிற்கு தனித்து நிற்கும் நிகழ் நிகழ்ச்சிக்காக 2002, 2004 மற்றும் 2006 ஆண்டில் நியமனம் செய்யப்பட்டது.  
டாமன் அர்ஜெண்டினாவில் பிறந்த லூசியானா போஸான் பர்ரோசோவை மியாமியில் சந்தித்தார். அங்கு அவர் மதுபானக்கடையில் பணியாளராக பணியாற்றி வநதார். அவர்கள் தனிப்பட்ட, மக்களிடையேயான சடங்கு ஒன்றில் 2006 ஆம் ஆண்டில் ஆகஸ்ட் 9 ஆம் தேதி நியூயார்க் சிட்டி ஹாலின் அருகேயுள்ள மன்ஹட்டன் திருமண மையத்தில் திருமணம் செய்தனர். 2008 ஆம் ஆண்டில் ஆகஸ்ட் 20 ஆம் தேதி லூசியானா தம்பதிகளின் இரண்டாவது குழந்தையான ஜியா ஸவாலா டாமனை பெற்றெடுத்தார்.  
டாமனின் ஆர்வங்கள் அவரது பாஸ்டன் ரெட் சாக்ஸ்க்கான ஆதரவும் அடக்கியுள்ளது. அணி 2007 உலகத் தொடரை வென்றப் பிறகு, அவர் நிகழ்வின் நினைவு DVD வெளியீட்டில் வர்ணனையைக் கொடுத்தார்.
# மேட் டாமன்

## தயாரிப்பாளர் தொழில் வாழ்க்கை

### மனிதநேயம்

டாமன், அவருடன் பலமுறை இணைந்து நடித்த சக-நடிகர்களான ஜார்ஜ் க்ளூனி மற்றும் பிராட் பிட், ஆகியோருடன் ONE னின்மூன்றாம் உலக நாடுகளில் எய்ட்ஸ் மற்றும் வறுமைக்கெதிரான பிரச்சாரத்தை ஆதரிக்கிறார். அவர் அவர்களின் அச்சு மற்றும் தொலைக்காட்சி விளம்பரங்களில் தோன்றினார். டாமன் OneXOne ற்கும், ஒரு இலாப நோக்கமற்ற சிறார் இல்லங்களை கானடா, அமெரிக்க ஒன்றியம் மற்றும் உலகம் முழுதும் ஆதரிக்க, காப்பாற்ற மற்றும் மேம்படுத்த உறுதியேற்ற அறக்கட்டளைக்கும் தூதுவராவார்.  
டாமன் டானிக் மெயில்ஸ்டாப்பரின் ஒரு (முன்னாள் கிரீன்டைம்ஸ்) நிர்வாக உறுப்பினராவார், அது ஒவ்வொரு நாளும் அமெரிக்க இல்லங்களுக்கு அனுப்பப்படும் குப்பையான அஞ்சல்களை தடுக்க முயற்சிக்கும் நிறுவனமாகும். *ஓப்ரா வின்ப்ரே நிகழ்ச்சி* யில் 2007 ஆம் ஆண்டு ஏப்ரல் 20 ஆம் தேதி தோன்றிய போது, டாமன் நிறுவனத்தின் முயற்சியான மரங்கள் குப்பையான அஞ்சல்களுக்கும் உறைகளுக்கும் வெட்டப்படுவதை தடுப்பதை ஆதரவு தந்து நிறைவேற்ற உதவினார். டாமன் கூறினார்: " மதிப்பிட்டப்படி ஒரு நாளைக்கு அமெரிக்க பத்து காசில் அவர்கள் உங்கள் இல்லம் தேடி வரும் 70 விழுக்காட்டு குப்பை அஞ்சல்களை நிறுத்தலாம். அது செய்வதற்கு மிக எளிதானது, அளிப்பதற்கு பெரிய அன்பளிப்பு, உண்மையில் நான் எனது முழுக் குடும்பத்தையும் சேர்த்துள்ளேன். அது எனக்கு கடந்த விடுமுறை பருவத்தின் போது கொடுக்கப்பட்ட ஒரு பெரிய அன்பளிப்பு மேலும் எனக்கு மிகவும் மனதளவில் அழுத்தமாக பதிந்தது அதனால் தற்போது நிறுவனத்தின் நிர்வாகத்தில் உள்ளேன்."  
டாமன், ஜார்ஜ் க்ளூனி, பிராட் பிட், டான் சியேட்டில் மற்றும் ஜெர்ரி வீண்டிராப் ஆகியோருடன் நாட் ஆன் அவர் வாட்ச்சின் நிறுவனர்களில் ஒன்றாவார், அந்த நிறுவனம் டார்ஃபர் போன்ற திரளான மக்கள் மீதான கொடுமைகளைத் தடுக்கவும், தடுத்து நிறுத்தவும் உலகத்தின் கவனத்தையும் வளங்களையும் கவனம் செலுத்துகிறது. அவர் H2O ஆஃப்பிரிகா பவுண்டேஷனின் நிறுவுனராவார், அது *ரன்னிங் தி சஹாரா* நெடும் பயணத்தின் நன்கொடைப் பிரிவாகும், அது வாட்டர்பார்ட்னர்ஸ்சுடன் இணைந்து Water.org கை 2009 ஆம் ஆண்டு ஜூலையில் உருவாக்கியது.
# மேட் டாமன்

## தயாரிப்பாளர் தொழில் வாழ்க்கை

### கிம்மல் மற்றும் டாமன்

நகைச்சுவை நடிகர் ஜிம்மி கிம்மல் அவரது ABC தொலைக்காட்சி நிகழ்ச்சியான *ஜிம்மி கிம்மல் லைவ்* வின் முடிவின் அருகாமையில் பலமுறை கூறியது "மாட் டாமனுக்கு எனது மன்னிப்புக்கள், நாங்கள் நேரம் கடந்து விட்டோம்." நிகழ்ச்சி அதன் கடைசி விருந்தினரை நேரச் சிக்கல்களின் காரணமாக தோன்றச் செய்ய இயலாத போது இந்த வரி கேலிக்கிடமான வசைப்பாட்டு சந்தர்ப்பமாகும். 2006 ஆம் ஆண்டு செப்டம்பர் 12 ஆம் தேதி ஒரு பகுதி கேலியினை நிகழ்த்தியது காட்டப்பட்டு மற்றும் ஒரு நீண்ட கிம்மலின் அறிமுகத்திற்குப் பிறகு டாமன் இறுதியாக நிகழ்ச்சியில் தோன்றினார், கிம்மல் மன்னிப்புடன் அவரது நேர்முகத்தை வெட்டி மேலும் நன்றி பாராட்டுதல்களுக்குப் போனார், டாமன் அவரை சபித்தார். அது பின்னர் கிண்டலாக முழுவதும் கிம்மல் மற்றும் டாமனால் திட்டமிடப்பட்டது எனத் அறுதி செய்யப்பட்டது. அச்சமயத்தில் கிம்மலின் பெண் நண்பியான நகைச்சுவை நடிகை சாரா சில்வெர்மானும் கூட இந்த வரியை 2007 MTV திரைப்பட விருதுகளின் போது பயன்படுத்தினார். சில்வெர்மானும் கூட அவர் பாடியப் பாடலான "நான் மாட் டாமனை புணர்கிறேன்" என்பதின் சுருக்கப்பகுதிகளை 2008 ஆம் ஆண்டு ஜனவரி 31 ஆம் தேதியில் *ஜிம்மி கிம்மல் லைவ்* வில் ஒளிபரப்பினார். டாமன் அப்பாடலிலன் இறுதியில் சில்வர்மானுடன் தோன்றினார் அப்போது அவர் ஜிம்மிக்கு மன்னிப்பு கேட்கும்போது டாமன் இடைமறித்து. "ஜிம்மி, நாங்கள் நேரங்கடந்துவிட்டோம். மன்னியுங்கள்." கிம்மல் அவராகவே பின்னர் ஒரு இசை வீடியோ காண்பித்து அதில் ஒரு பாடல் மூலம் அதாவது அவர் "பென் அஃப்லெக்கை புணர்கிறேன்" என பதிலுரைத்தார். வீடியோ 2008 ஆம் ஆண்டு பிப்ரவரி 24 தேதி ஒளிபரப்பப்பட்டது மற்றும் அப்லெக் டான் சியெட்டில், கேமரூன் டயஸ், ஹாரிசன் ஃபோர்ட், பிராட் பிட், ராபின் வில்லியம்ஸ் போன்ற மற்றும் இதர பல பிரபலங்களுடன் தோன்றினார்.
# மேட் டாமன்

## விருதுகள் மற்றும் கௌரவங்கள்

- டாமன் பல விருதுகளை பென் அஃப்லெக்குடன் இணைந்து எழுதிய திரைப்படமான *குட் வில் ஹண்டிங்* கிற்காக வென்றார். அவர் "முன்னணிப் பாத்திரத்தில் சிறந்த நடிகர்" அகாடெமி விருதிற்கு நியமிக்கப்பட்டார் மேலும் "சிறந்த எழுத்து, திரைக்கதை நேரடியாக திரைக்கு எழுதப்பட்டது" விருதையும் வென்றார். டாமன் விருதினை அடைந்த போது கூறினார்: "என் வாழ்நாளில் ஒரு சில நேரங்களில் நான் இத்தகைய அனுபவங்களை நடப்பதற்கு மிகப் பெரிதான வகை மேலும் இது அது போன்றதான நேரமாகக் காணப்படுகிறது."
- டாமன் நான்கு ஸ்க்ரீன் நடிகர்கள் கில்ட் விருதுகளுக்கு மற்றும் ஏழு எம்டிவி மூவி விருதுகளுக்கு பல்வேறு திரைப்படங்களுக்காக நியமனம் செய்யப்பட்டார். கூடுதலாக, அவர் மூன்று எம்மி நியமனங்களை அவரது முதல் மூன்று *பிராஜெக்ட் கிரீன்லைட்* பகுதிகளுக்காகப் பெற்றார்.
- டாமன் 2007 ஆம் ஆண்டில் *பீப்பிள்ஸ்* இதழால் கவர்ச்சிகரமான வாழும் மனிதர் என பெயரிடப்பட்டார்.
- டாமன் 2008 ஆம் ஆண்டின் ஸ்பைக் கய்ஸ் சாய்ஸ் விருதுகளில் 'கய் ஆஃப் தி இயர்'மற்றும் 'பெஸ்ட் ஆஸ்-கிக்கர்' விருதுகளை வென்றார்.
# வேதிச்சிகிச்சை

வேதிப்பொருட்கள் மூலமாக நோய்களைக் குணப்படுத்தும் சிகிச்சை பொதுவாக **வேதிச்சிகிச்சை** எனப்படுகிறது. நுண்-உயிர்கள் அல்லது புற்றுநோய் செல்களை அழிப்பதற்கு இச்சிகிச்சை மேற்கொள்ளப்படுகிறது. பிரபலமான பயன்பாட்டில், இது புற்றுநோய் சிகிச்சைக்குப் பயன்படுத்தப்படும் அல்லது செல்நச்சிய தரப்படுத்தப்பட்ட சிகிச்சைக்குரிய முறையில் பயன்படுத்தப்படும் மருந்துகளின் சேர்க்கைக்கான ஆண்டிநியோபிளாஸ்டிக் மருந்துகளைக் குறிப்பிடுகிறது. அதன் புத்தாக்கவியல் சாராத பயன்பாட்டில், இந்த வார்த்தை ஆண்டிபயாடிக்குகளுக்கும் ( *ஆண்டிபாக்டீரியல் வேதிச்சிகிச்சை* ) குறிப்பிடப்படலாம். இந்தப் பயன்பாட்டில் முதல் நவீன வேதியியல் உணர்விகள் மருந்துகள், பால் எர்ல்ரிச்சினின் ஆர்ஸ்பெனமைன் ஆகும். 1909 ஆம் ஆண்டில் கண்டறியப்பட்ட இது ஓர் ஆர்சனிக் சேர்மம் ஆகும். மேலும் இது சிபிலிஸ் சிகிச்சைக்குப் பயன்படுத்தப்படுகிறது. பின்னர் டோமாக் மூலமாக சல்ஃபோனமைடுகளும், அலெக்சாண்டர் ஃபிளெமிங் மூலமாக பெனிசிலினும் கண்டறியப்பட்டது.  
புற்றுநோய் செல்களின் முக்கிய பண்புகளில் ஒன்றைத் துரிதமாகப் பிரித்து அழிப்பதன் மூலமாக வேதிச் சிகிச்சை செயல்படுகிறது. இந்த வழிமுறையானது எலும்பு ஊன், செரிமானப் பாதை மற்றும் மயிர்க்கால்கள் ஆகியவற்றின் செல்கள் இருக்கும் சாதாரண சூழ்நிலைகளிலும் துரிதமாகப் பிரிந்து செல்களுக்குத் தீங்கு விளைவிக்கிறது; இதன் விளைவாக வேதிச் சிகிச்சையினால் மைலோசப்ரசன் (இரத்த செல்களின் உற்பத்தி குறைதல்), மியூகோசிடிஸ் (செரிமானப்பாதையில் அகத்திரையில் அழற்சி ஏற்படுதல்) மற்றும் வழுக்கை (முடி உதிர்தல்) போன்ற மிகவும் பொதுவான பக்க விளைவுகள் ஏற்படும்.  
செல்தேக்க வேதிச் சிகிச்சை மருந்துகளின் (கீழ் குறிப்பிட்டவைகளும் சேர்த்து) பிற பயன்பாடுகளானது தண்டுவட மரப்பு நோய், சருமத் தசையழற்சி, பல தசையழற்சி, தோல் முடிச்சு நோய், முடக்கு வாதம் மற்றும் மாற்றுத் திசு நிராகரித்தலின் ஒடுக்கம் (பார்க்க நோய் எதிர்ப்புத் திறன் ஒடுக்கம் மற்றும் DMARDகள்) போன்ற தன் தடுப்பாற்று நோய்களின் சிகிச்சையாக இருக்கின்றன. புதிய புற்றுநோய்க்கெதிரான மருந்துகள், புற்றுநோய் செல்களில் அசாதாரணமான புரதங்களுக்கு எதிராகச் செயல்படுகின்றன; இது இலக்கு சிகிச்சை எனக் குறிப்பிடப்படுகிறது.
# வேதிச்சிகிச்சை

## வரலாறு

வரலாற்றுக் காலத்துக்கு முற்பட்ட மருந்துக்கு முன்னரே கனிமங்களின் பயன்பாடும் தாவரம்-சார்ந்த மருந்துகளும் இருந்ததாக நம்பப்படுகிறது.  
எனினும், 20 ஆம் நூற்றாண்டின் முற்பகுதியில் புற்றுநோய்ச் சிகிச்சைக்காக முதன் முதலில் மருந்து பயன்படுத்தப்பட்டது. எனினும் அது உண்மையில் அந்த நோக்கத்திற்காக பயன்படுத்தப்படவில்லை. முதல் உலகப்போர் சமயத்திலும், இரண்டாம் உலகப்போர் சமயத்திலும் இரசாயனப் போர் முகவராக கடுகுவாயு பயன்படுத்தப்பட்டது. இரண்டாம் உலகப்போரில் இராணுவச் செயல்பாடுகளின் போது மக்களில் ஒரு குழுவினர் எதிர்பாராத விதமாக கடுகுவாயுவை முகர்ந்துவிட்டனர். பின்னர் அவர்களுக்கு இரத்த வெள்ளை அணுக்கள் மிகவும் குறைவானது கண்டறியப்பட்டது. ஒரு முகவர் புற்றுநோய்க்கான விளைவினைப் போன்றே, துரிதமாக-வளரும் இரத்த வெள்ளை அணுக்களை சேதப்படுத்தியதன் காரணமாகவே அவ்வாறு ஏற்பட்டது. ஆகையால், 1940 களில், தீவிர நிணநீர் திசுக்கட்டிகளுடன் (சில வெள்ளை இரத்த அணுக்களில் புற்றுநோய்கள்) பல்வேறு நோயாளிகளுக்கு எரிச்சல் உண்டாக்கக்கூடிய வாயுவை முகர்வதற்கு முற்றிலும் மாறாக நரம்புகளில் மருந்துகள் கொடுக்கப்பட்டன. இது தற்காலிகமானதாக இருந்த போதும், அவற்றின் முன்னேற்றம் குறிப்பிடத்தக்கதாக இருந்தது. அந்த அனுபவம், ஆய்வாளர்களை புற்றுநோய்க்கு எதிராக அதேபோன்ற விளைவுகளை ஏற்படுத்தகூடிய மற்ற பொருட்களை ஆய்வு செய்வதற்கு ஏதுவாக்கியது. அதன் விளைவாக, புற்றுநோய் சிகிச்சைக்காக மற்ற பல மருந்துகள் கண்டறியப்பட்டன. மேலும் மருந்து உருவாக்கம் அதிலிருந்து பின்னர் பல பில்லியன் டாலர் துறையாக எழுச்சியடைந்தது. எனினும் ஆரம்பகால ஆய்வாளர்களால் கண்டறியப்பட்ட வேதிச் சிகிச்சையின் கொள்கைகள் மற்றும் வரம்புகள் இன்றும் பயன்படுத்தப்படுகின்றன.****
# வேதிச்சிகிச்சை

## சிகிச்சைச் செயல்முறைத் திட்டங்கள்

இந்நாளில் வேதியியல் உணர்வி மருந்துகளைப் பயன்படுத்துவதை நிர்வகித்தலில் பல உத்திகள் இருக்கின்றன. வேதிச்சிகிச்சை நோய் நீக்கும் நோக்கத்துடன் செய்யப்படலாம் அல்லது இது வாழ்நாளை நீடிப்பது அல்லது மட்டுப்படுத்து அறிகுறிகள் ஆகியவற்றை நோக்காகக் கொண்டு செய்யப்படலாம்.  
*கூட்டுச் சிகிச்சை முறை வேதிச் சிகிச்சை* என்பது ஊடு கதிர்ச் சிகிச்சை அல்லது அறுவை சிகிச்சை போன்ற மற்ற புற்றுநோய் சிகிச்சைகளுடன் மருந்துகளைப் பயன்படுத்துவது ஆகும். தற்போது பெரும்பாலான புற்றுநோய்களுக்கு இவ்வழியில் சிகிச்சை செய்யப்படுகின்றன. இதே போன்ற செயல்முறையான *இணைதல் வேதிச் சிகிச்சை*யில், நோயாளிகளுக்கு ஒரே நேரத்தில் வெவ்வேறு விதமான பல மருந்துகள் கொடுத்து சிகிச்சை அளிக்கப்படுகிறது. அந்த மருந்துகள் அதன் இயங்கமைப்பு மற்றும் பக்க விளைவுகள் ஆகியவற்றில் மாறுபடுகின்றன. இதிலுள்ள பெரும் நன்மை, ஏதேனும் ஒரு முகவரின் தடுப்பாற்றலைக் குறைப்பதாகும்.  
*புதியதுணையூக்கி வேதிச்சிகிச்சையில்* (*அறுவைமுன்* சிகிச்சை) ஆரம்ப வேதிச்சிகிச்சை அடிப்படைக் கட்டியைச் சுருக்குவதற்கு வடிவமைக்கப்பட்டிருக்கிறது, அங்கு குறிப்பிட்ட இடம் சார்ந்த சிகிச்சையின் (அறுவைசிகிச்சை அல்லது கதிரியக்கச் சிகிச்சை) மீள்தருகை குறைவான அழிவுடையதாகவோ அல்லது அதிகமான ஆற்றலுடையதாகவோ இருக்கிறது.  
*துணையூக்கி வேதிச்சிகிச்சை* (அறுவைக்கு *பின்* சிகிச்சை) புற்றுநோய் இருப்பதற்கான சிறு வாய்ப்பு இருக்கும் போது பயன்படுத்தப்படலாம். ஆனால் நோய் மீளலில் இடர்பாடுகள் இருக்கின்றன. கட்டி முன்னேற்றமடைந்தால் தடுப்பாற்றல் மேம்படுவதன் வாய்ப்புகளைக் குறைக்க இது உதவலாம். இது புற்றுநோய் செல்கள் உடலின் மற்ற பகுதிகளில் பரவாமல் அழிப்பதற்கும் பயனுள்ளதாக இருக்கிறது. இது பொதுவாக புதிதாக வளரும் கட்டிகள் வேகமாக-பிரிதலில் செயல்திறன் மிக்கதாக இருக்கிறது. ஆகையால் மிகவும் எதிர்ப்புத் திறனற்றதாக இருக்கிறது.  
*நோய்க் குறி நீக்கல் வேதிச்சிகிச்சை* நோய் நீக்கும் நோக்கமின்றி செய்யப்படுகிறது. ஆனால் எளிமையாக கட்டியின் சுமையைக் குறைப்பதற்கு மற்றும் ஆயுள் எதிர்பார்ப்பை அதிகரிப்பதற்குச் செய்யப்படுகிறது. இந்த சிகிச்சைக்குரிய முறையில், சிறந்த நச்சுத்தன்மை புரொஃபைல் பொதுவாக எதிர்பார்க்கப்படுகிறது.  
அனைத்து வேதிச்சிகிச்சை முறைகளுக்கும், நோயாளி சிகிச்சை எடுத்துக்கொள்வதற்கான திறன்பெற்றவராக இருத்தல் அவசியம். செயல்திறன் நிகழ்நிலை என்பது பொதுவாக, நோயாளியால் வேதிச்சிகிச்சையைப் பெற முடியுமா அல்லது மருந்தளவுக் குறைப்பு தேவையாக இருக்குமா என்பதைக் கண்டறியப் பயன்படுத்தப்படுகிறது. ஏனெனில் ஒவ்வொரு சிகிச்சையிலும் (பின்ன அழிவு) கட்டிகளின் செல்களில் மிகவும் குறைந்தளவு மட்டுமே அழிகின்றன. அதனால் கட்டியின் அளவைக் குறைவதற்கு தொடர் மருந்தளவுகள் பயன்படுத்தப்பட வேண்டும். தற்போதைய வேதிச்சிகிச்சை முறைகளில் நோயாளியின் நச்சுத்தன்மையின் மூலமாக வரம்புக்குட்பட்ட, சிகிச்சைகளின் அதிர்வு மற்றும் கால வரையறையுடன் சுழற்சி முறையில் மருந்து சிகிச்சை பயன்படுத்தப்பட்டன.
# வேதிச்சிகிச்சை

## வகைகள்

### நோய்த்தடுப்பாற்றல் ஒடுக்கம் மற்றும் மைலோ ஒடுக்கம்

நடைமுறையில் அனைத்து வேதியியல் உணர்வி சிகிச்சைக்குரிய முறை நோய் எதிர்ப்பு மண்டலத்தில் அழுத்தம், பொதுவான எலும்பு ஊன் முடக்குவாதம் மற்றும் இரத்த வெள்ளையணுக்கள், இரத்த சிவப்பணுக்கள் மற்றும் இரத்தவட்டுக்கள் ஆகியவைக் குறைவதற்கு வழிவகுத்தல் ஆகியவற்றுக்குக் காரணமாகலாம். இதில் இறுதி இரண்டும் ஏற்படும் போது இரத்தம் மாற்றுதல் மூலம் மேம்படுத்தலாம். நியூட்ரோபில் அணுக்குறையை (நியூட்ரோபில் கிரானுலோசைட்டின் எண்ணிக்கை 0.5 x 10<sup>9</sup>/லிட்டருக்கும் கீழ் குறைதல்) செயற்கை G-CSF இன் (கிரானுலோசைட்-தொகுப்பு ஊக்குவிக்கும் காரணி எ.கா., ஃபில்கிராஸ்டிம், லெனோகிராஸ்டிம்) மூலமாக மேம்படுத்தலாம்.  
சில சிகிச்சைக்குரிய முறையில் ஏற்படும், மிகவும் தீவிரமான மைலோ ஒடுக்கம் கிட்டத்தட்ட அனைத்து எலும்பு ஊன் முதல்நிலை உயிரணுக்களையும் (வெள்ளை மற்றும் சிகப்பு இரத்த உயிரணுக்களை உருவாக்கும் செல்கள்) அழித்துவிடும் *அல்லோஜெனிக்* அல்லது *ஆட்டோலகஸ்* எலும்பு ஊன் செல் மாற்றம் இதற்கு தேவையாக இருக்கிறது. (ஆட்டோலகஸ் BMTக்களில், சிகிச்சைக்கு முன்னர் நோயாளியிடமிருந்து இந்த செல்கள் நீக்கப்படுகின்றன. பின்னர் பெருக்கப்பட்டு மீண்டும் செலுத்தப்படுகின்றன; *அல்லொஜெனிக்* BMTக்களின் மூலம் வழங்கி ஆவார்.) எனினும் சில நோயாளிகளில் நோய் தொடர்ந்து உருவாகும். ஏனெனில் இது எலும்பு ஊனுடன் தொடர்புடையதாக இருக்கிறது.  
*டிரெமெடஸ் வெர்சிகோலர்* போன்ற சில மருத்துவ குணமுள்ள காளான்களை, வேதிச்சிகிச்சை பெற்றுவரும் நோயாளிகளில் நோய் எதிர்ப்பு மண்டலத்தில் அழுத்தத்தை எதிர்ப்பதற்குப் பயன்படுத்த ஜப்பான் அரசாங்கம் அங்கீகரித்திருக்கிறது.
# வேதிச்சிகிச்சை

## வகைகள்

### இரண்டாம்நிலை புதியத்திசு வளர்ச்சி

வெற்றிகரமான வேதிச்சிகிச்சை மற்றும்/அல்லது கதிரியக்கச் சிகிச்சைக்கு பிறகு இரண்டாம்நிலை புதியத்திசு வளர்ச்சியின் முன்னேற்றம் ஏற்படுவதைக் காணலாம். மிகவும் பொதுவான இரண்டாம்நிலை புதியத்திசு வளர்ச்சி என்பது இரண்டால்நிலை தீவிரமான மைலாய்டு லியுகெமியா ஆகும். இது முதன்மையாக சிகிச்சைக்குப் பிறகு ஆல்கைலேற்று பொருள்
அல்லது டோபோய்சோமரேஸ் மட்டுப்படுத்திகளுடன் மேம்படுகிறது. சிகிச்சைக்குப் பிறகு 30 ஆண்டுகள் கழித்து இரண்டாம்நிலை புதியத்திசு வளர்ச்சி ஏற்படுதல் நிகழ்வுகள், பொதுவான மக்கள்தொகையில் 13.5 மடங்காக அதிகரித்திருப்பதாக ஒரு ஆய்வில் கண்டறியப்பட்டது.
# வேதிச்சிகிச்சை

## வகைகள்

### மற்ற பக்க விளைவுகள்

குறிப்பாக நீண்ட லிம்போமாக்கள் போன்ற பெரிய கட்டிகளில், சில நோயாளிகளுக்கு புற்றுத்திசு செல்களின் துரிதமான உடைப்பினால் கட்டிச் சிதைவு நோய்க்குறி உருவாகலாம். பெரிய கட்டிகள் உள்ள நோயாளிகளுக்குப் பொதுவாகப் பயன்படுத்தப்படும் புரொபைலாக்சிஸ் கிடைத்த போதும் இது சிகிச்சை அளிக்கப்படாவிட்டால் இறப்பை ஏற்படுத்தக்கூடிய அளவிற்கு அபாயகரமான பக்க விளைவுகளைக் கொண்டதாக இருக்கிறது.  
வலி, தோல் சிவந்து விடுதல் (எர்த்மா), உலர்ந்த சருமம், சேதமடைந்த விரல் நகங்கள், உதடு உலர்ந்து விடுதல் (செரோஸ்டோமியா), நீர்ப்பிடிமானம் மற்றும் இனப்பெருக்கத் திறனற்ற நிலை உள்ளிட்டவை குறைவாகக் காணப்படும் பொதுவான பக்க விளைவுகள் ஆகும். சில மருந்துகள் ஒவ்வாமை அல்லது போலி ஒவ்வாமை விளைவுகளைத் தூண்டலாம்.  
சில நோயாளிகளுக்கு களைப்பு அல்லது கவனிக்க இயலாமை போன்ற குறிப்பிட இயலாத நரம்புப் புலனுணர்வு சார்ந்த பிரச்சினைகள் ஏற்படலாம்; இது சில நேரங்களில் பின்-வேதிச்சிகிச்சை புலன் சார்ந்த வலுக்குறை என அழைக்கப்படுகிறது. இது நோயாளிகள் குழக்களால் "வேதி மூளை" எனக் குறிப்பிடப்படுகிறது.  
குறிப்பிட்ட வேதியியல் உணர்வி மருந்துகள் உறுப்பு-சார்ந்த நச்சுத்தன்மையுடன் தொடர்புடையவையாக இருக்கின்றன. அவை இதயகுழலிய நோய் (எ.கா., டோக்சோரூபிசின்), இடைத்திசு நுரையீரல் நோய் (எ.கா., பிலியோமைசின்) மற்றும் எப்போதாவது இரண்டாம்நிலை புதியத்திசு வளர்ச்சி (எ.கா., ஹாப்கின்சின் நோய்க்கான MOPP சிகிச்சை) ஆகியவற்றை உள்ளடக்கியவை ஆகும்.
# நுட்பப் பகுப்பாய்வு

**நுட்பப் பகுப்பாய்வு** என்பது, கடந்த காலச் சந்தைத் தரவுகளை ஆய்வு செய்து அதிலிருந்து எதிர்காலப் போக்குகளை முன்கணிக்கும் ஒரு பங்குப் பகுப்பாய்வுத் துறையாகும், இதில் குறிப்பாக விலை மற்றும் அளவு ஆகியவை முக்கியமாகக் கருதப்படுகின்றன.
# நுட்பப் பகுப்பாய்வு

## வரலாறு

நுட்பப் பகுப்பாய்வின் கொள்கையானது நிதிச் சந்தைகளை நூற்றுக்கணக்கான ஆண்டுகள் ஆய்வு செய்து அதிலிருந்து உருவாகிறது. 18 ஆம் நூற்றாண்டின் முற்பகுதியில் ஓம்மா முனேகிசா (Homma Munehisa) உருவாக்கிய ஒரு முறையே நுட்பப் பகுப்பாய்வுக்கான பழைய, நன்கறியப்பட்ட எடுத்துக்காட்டாகும். அதுவே பின்னர் நீள்குச்சி நுட்பமாக மாறியது. மேலும் இப்போது அதுவே முதன்மையான விளக்க வரைப்படக் கருவியாக(நுட்பம்) உள்ளது.  
டௌ கோட்பாடானது (Dow Theory), சார்லசு டௌவின் (Charles Dow) சேகரிக்கப்பட்ட எழுத்துப் பணிகளை அடிப்படையாகக் கொண்டது. அவர் டௌ இச்சோன்சின் இணை நிறுவுநரும் ஆசிரியருமாவார். 19 ஆம் நூற்றாண்டின் இறுதியிலிருந்து அவரே நவீன நுட்பப் பகுப்பாய்வைப் பயன்படுத்துவதற்கான தூண்டலாக விளங்கினார். 20 ஆம் நூற்றாண்டின் தொடக்கத்தில் தங்களுக்கே உரித்தான நுட்பங்களை உருவாக்கிய ரால்ஃப் நெல்சன் எலியட் (Ralph Nelson Elliott) மற்றும் வில்லியம் டெல்பெர்ட் கேன் (William Delbert Gann) ஆகியோரே பகுப்பாய்வு நுட்பங்கள் துறையின் பிற முன்னோடிகள் எனக் கூறலாம்.  
சமீபத்திய பத்தாண்டுகளில் பல நுட்பவியல் கருவிகள் மற்றும் கோட்பாடுகள் உருவாக்கப்பட்டுள்ளன, அவை அதிகமாக கணினி-உதவி கொண்ட நுட்பங்களையே மையமாகக் கொண்டுள்ளன.
# நுட்பப் பகுப்பாய்வு

## கோட்பாடுகள்

ஒரு சந்தையின் விலை அதனுடன் தொடர்புடையை அனைத்து விவரங்களையும் காண்பிக்கிறது என வல்லுநர்கள் கூறுகின்றனர், ஆகவே அவர்களின் பகுப்பாய்வானது புதிய நிகழ்வுகள் போன்ற "அக அம்சங்களைக்" காட்டிலும் பெரும்பாலும் "அக அம்சங்களில்" அதிக கவனம் செலுத்துகிறது. விலை செயல்பாடுகளும், முதலீட்டாளர்கள் மொத்தமாக சீரமைப்பை நோக்கிய போக்கைக் கொண்டுள்ளதால் மீண்டும் மீண்டும் நிகழும் போக்கைக் கொண்டுள்ளன – இதனால் வல்லுநர்கள் கண்டறியக்கூடிய வகையிலான போக்குகள் மற்றும் நிலைகளில் அதிக கவனம் செலுத்துகின்றனர்.
# நுட்பப் பகுப்பாய்வு

## கோட்பாடுகள்

### சந்தை செயல்பாடு அனைத்துக்கும் சலுகை வழங்குகிறது

தொடர்புடைய அனைத்து தகவல்களும் விலைகளால் முன்னரே உணர்த்தப்பட்டவை என்ற கூற்றின் அடிப்படையில், அடிப்படைப் பகுப்பாய்வைச் செய்வது தேவையற்றது என பிரத்யேக நுட்பப் பகுப்பாய்வாளர்கள் நம்புகின்றனர் – செய்திகளும் செய்தி நிகழ்வுகளும் விலையை அதிகமாக பாதிப்பதில்லை என அவர்கள் கூறுகின்றனர். மேலும் கட்லர் போட்டெர்பா மற்றும் சம்மர்ஸ் ஆகியோரின் "வாட் மூவ்ஸ் ஸ்டாக் ப்ரைசஸ்?" என்னும் ஆராய்ச்சிகளைச் சுட்டிக்காட்டுகின்றனர்.  
<blockquote>மிக அதிகமாகப் பெரிய இலாபமிக்க நாட்களில் [பெரிய சந்தை நகர்வில்]...சந்தையின் நகர்வுக்குக் காரணமாக பத்திரிகைகள் சுட்டிக்காட்டும் தகவல்கள் அவ்வளவு முக்கியமல்ல. அதற்கடுத்த நாள்களிலான பத்திரிகை அறிக்கைகளும் எதிர்கால இலாபங்கள் அல்லது தள்ளுபடி வீதங்கள் எதனால் மாறக்கூடும் என்பதைக் கண்டுபிடித்துக் கூறுவதில் தோல்வியடைகின்றன. இந்தக் குறிப்பிடத்தக்க சந்தையின் நகர்வுக்கான காரணமாக அமைந்திருக்கும் அடிப்படை அதிர்ச்சிகளைக் கண்டறியவதற்கான திறன் நமக்கு இல்லை. இதனால் இது போன்ற அதிர்ச்சிகள் இருப்பு இலாபங்களிலான மாற்றங்களின் பெரும்பாலானவற்றுக்குக் காரணமாக அமைகின்றன எனும் கருத்தின் அடிப்படையில் இணக்கமாக உதவுவது கடினமாகிறது.</blockquote>
# நுட்பப் பகுப்பாய்வு

## கோட்பாடுகள்

### விலைகளின் நகரும் போக்கு

நுட்பப் பகுப்பாய்வாளர்கள் விலைகளுக்கு ஒரு போக்கு உள்ளது என நம்புகின்றனர். வல்லுநர்கள், சந்தையானது உயரும், இறங்கும் அல்லது பக்கவாட்டில் (தட்டையானது) நகரும் போக்கைக் கொண்டுள்ளது எனக் கூறுகின்றனர். விலை போக்குகளுக்கான இந்த அடிப்படை வரையறையே டவ் கோட்பாட்டில் முன்வைக்கப்படும் ஒன்றாகும். வேறுவிதமாகக் கூறுவதானால், பங்கானது விளிம்பு வரை இறங்கும் ஒவ்வொரு முறையும் அதன் முந்தைய ஒப்பீட்டு விலையிலிருந்து இன்னும் கீழே இறங்குகிறது. பங்கானது உயரும் ஒவ்வொரு முறையும் அதன் முந்தைய ஒப்பீட்டு உயர் விலையை அது அடைய முடியாது.  
இந்தத் தாழ் இறக்கங்கள் மற்றும் தாழ் உயர்வுகள் ஆகியவற்றின் தொடர்நிகழ்வு ஆகஸ்டு வரையில் நிகழவில்லை என்பதை கவனத்தில் கொள்ளவேண்டும். பின்னர் AOL அந்த மாதத்தில் இருந்த ஒப்பீட்டில் குறைவான விலையை விட குறைவாக இல்லாதபடி விலையைக் குறைத்தது. அதே மாதத்தின் பிற்பகுதியில், மிகவும் சமீபத்திய ஒப்பீட்டு உயர் மதிப்பிற்கு சமமாக பங்குகளின் விலை அடையப்பெற்றது. இதில் ஒரு வல்லுநர், சரியும் போக்கானது சிறிதளவு இடைநிறுத்தப்பட்டுள்ளது என்பதை உணர்த்தும் அறிகுறிகளை உணர்ந்து இந்த நிலையில் தொடர்ந்து பங்குகளை விற்பதை நிறுத்துவார்.
# நுட்பப் பகுப்பாய்வு

## கோட்பாடுகள்

### வரலாற்றுப் போக்குகள் மீண்டும் நிகழ்தல்

மொத்த முதலீட்டாளர்களின் தொகுதியானது, அவர்களுக்கு முன்பிருந்த முதலீட்டாளர்களின் அதே நடத்தையையே பின்பற்றுகின்றனர் என நுட்பப் பகுப்பாய்வாளர்கள் நம்புகின்றனர். "அனைவரும் மைக்ரோசாஃப்ட்டுக்கு அடுத்ததாக இது வர வேண்டும் என விரும்புவர்," "இந்த பங்கு மீண்டும் 50 டாலர் விலையை அடைந்தால் அதை வாங்குவேன்" "இந்த நிறுவனத்தின் தொழில்நுட்பம் அதன் துறையில் ஒரு புரட்சியை ஏற்படுத்தும், பின்னர் இதன் பங்குகள் ராக்கெட் வேகத்தில் விலையேறும்" – இவை அனைத்தும் ஒரு சாமானிய முதலீட்டாளர் கொண்டிருக்கும் செண்டிமெண்ட்களுக்கு எடுத்துக்காட்டுகளாகும். ஒரு வல்லுநருக்கு, சந்தையில் இது போன்ற உணர்ச்சிகரமான போக்கு பகுத்தறிவற்றதாகத் தோன்றலாம், ஆனால் அவை இருக்கின்றன. அவ்வப்போது முதலீட்டாளர்களின் குணங்கள் மீண்டும் திரும்ப நிகழும்படி இருப்பதால், கண்டறியக்கூடிய (மற்றும் முன்கணிக்கக்கூடிய) தன்மை கொண்ட சீராக அமையக்கூடிய விலை அமைப்புகளைக் கொண்டு ஒரு விளக்கப்படத்தை உருவாக்க முடியும் என வல்லுநர்கள் நம்புகின்றனர். அதாவது சரியான தரவுகள் கொடுக்கப்பட்டு சரியாக உள்ளமைக்கப்பட்டால், எவ்வகையான உள்ளீடு வெளியீடு தொடர்புகளையும் அவை கண்டறிந்து மாதிரியாக்கம் செய்யக்கூடும். இதனால் விளக்கப்படங்கள் அல்லது நுழைவு/வெளியேற்ற அறிகுறிகளை உருவாக்குவதற்கான தொடர் விதிகள் ஆகியவற்றினைப் புரிந்துகொள்வதில் உள்ள மனித செயல்பாடு அகற்றப்படுவதோடு மட்டுமல்லாமல், அடிப்படைப் பகுப்பாய்வில் பயன்படுத்தப்படும் மாறிகளை உள்ளீடாகப் பயன்படுத்த முடிவதால் இது அடிப்படைப் பகுப்பாய்வுக்கு
ஒரு பாலமாகவும் அமைகிறது.  
ANNகள் என்பவை கட்டாயமாக நேரியலற்ற புள்ளியியல் மாதிரிகளாக இருப்பதால், அவற்றின் துல்லியத்தன்மை மற்றும் முன்கணிப்புத் திறன்கள் ஆகியவற்றை கணிதவியல் மற்றும் சோதனை முறைகள் ஆகிய இரண்டு வழிகளிலும் சோதிக்க முடியும். பல்வேறு ஆய்வுகளில், பல்வேறு நுட்ப மற்றும் அடிப்படை உள்ளீடுகள் கொடுக்கப்பட்டு வர்த்தக அறிகுறிகளை உருவாக்குவதற்குப் பயன்படுத்தப்படும் நரம்பியல் வலையமைப்புகள், விதிகளின் அடிப்படையிலான வல்லுநர் அமைப்புகளுடன் சேர்த்துப் பயன்படுத்தப்படும் போது அவை, வாங்குதல்-நிறுத்துதல் உத்திகள் மற்றும் பாரம்பரிய நேரியல் தன்மை கொண்ட நுட்பப் பகுப்பாய்வு முறைகள் ஆகியவற்றை விட சிறப்பாக செயல்படுகின்றன என ஆசிரியர்கள் கூறியுள்ளனர்.  
இது போன்ற பின்பற்றக்கூடிய முறைகளின் மேம்பட்ட கணிதவியல் இயல்பின் காரணமாக நிதி பகுப்பாய்வுக்கான நரம்பியல் வலையமைப்புகளை கல்விச் சூழலில் மட்டுமே வரம்புப்படுத்தி வைத்துள்ளது, அதே நேரம் சமீபத்திய ஆண்டுகளில் பயனர்க்கெளிதான நரம்பியல் வலையமைப்பு மென்பொருள் உருவாக்கப்பட்ட காரணத்தால் வர்த்தகர்கள் இந்தத் தொழில்நுட்பத்தைப் பயன்படுத்துவது எளிதாகியுள்ளது. இருப்பினும், ஆய்வு செய்யப்படும் சந்தைக்கான சரியான நரம்பியல் வலையமைப்பு பரப்பியலைப் பொருத்துவதில் உள்ள சிக்கலின் காரணமாக, இதன் பெரிய அளவிலான பயன்பாடு சிக்கலானதாகவே உள்ளது.
# நுட்பப் பகுப்பாய்வு

## கோட்பாடுகள்

### விதி-அடிப்படையிலான வர்த்தகம்

விதி-அடிப்படையிலான வர்த்தகம் என்பது, தெளிவான மற்றும் கண்டிப்பான விதிகளைப் பயன்படுத்தி வர்த்தகத் திட்டங்களை உருவாக்கும் ஓர் அணுகுமுறையாகும். சில பிற நுட்ப முறைகள் மற்றும் அடிப்படைப் பகுப்பாய்வின் அணுகுமுறைகள் போலன்றி, இது தனித்துவ உரிமையைக் குறைந்தபட்சமாகவே வைத்து, அனைத்து வர்த்தகங்களுக்குமான விதிகளின் ஒரு தொகுப்பை வரையறுக்கிறது. ஒரு தனித்துவமான கட்டாய விதிகளைப் பின்பற்றும் போது, உணர்ச்சிவசப்பட்டு எடுக்கும் மோசமான முடிவுகளின் வாய்ப்புகளின் எண்ணிக்கை குறைகிறது என்பதே இந்த அணுகுமுறைக்கு அடிப்படையாக உள்ள கோட்பாடாகும்.  
எடுத்துக்காட்டுக்கு, ஒரு வர்த்தகர் தனது ஒரு குறிப்பிட்ட நிதிக் கருவியின் விலையானது அதன் 50-நாள் நகரும் சராசரியை நெருங்கும் போதெல்லாம் ஒரு அதிகமாக வாங்க வேண்டும், மேலும் அதற்குக் கீழே செல்லும் போதெல்லாம் அதை விற்க வேண்டும் என்று கூறும் ஒரு விதியை உருவாக்கிக்கொள்ளலாம்.
# நுட்பப் பகுப்பாய்வு

## பிற சந்தை முன்கணிப்பு முறைகளுடன் சேர்ந்த பண்பு

வல்லுநர்களுக்குக் கிடைக்கக்கூடிய பிரதான தகவல் மூலங்கள் விலை, அளவு மற்றும் திறந்த ஒப்பந்தங்கள் ஆகியவையே ஆகும் என ஜான் மர்ஃபி (John Murphy) கூறுகிறார். காட்டிகள், செண்டிமெண்டல் பகுப்பாய்வு ஆகிய பிற தரவுகள் இரண்டாம்பட்சமானவையாகவே கருதப்படுகின்றன.  
இருப்பினும், பல நுட்பப் பகுப்பாய்வாளர்கள் தூய நுட்பப் பகுப்பாய்வையும் தாண்டி பிற சந்தை முன்கணிப்பு முறைகளையும் தங்கள் நுட்பப் பணிகளுடன் சேர்த்து பயன்படுத்துகின்றனர். நுட்பப் பகுப்பாய்வு மற்றும் அடிப்படைப் பகுப்பாய்வு ஆகியவற்றின் பிரிப்புக்காக 1980களின் மத்தியில் *பகுத்தறிவியல் பகுப்பாய்வாளர்* என்ற சொல்லை முதலில் பயன்படுத்திய ஜான் போலிங்கர் (John Bollinger) இந்த அணுகுமுறையை ஆதரிப்பவர்களில் ஒருவராவார்.[http://www.researchandmarkets.com/reports/450723/the_capital_growth_letter.htm ] இதே போன்ற மற்றொரு அணுகுமுறை கலப்பு பகுப்பாய்வாகும் [http://www.nyif.com/courses/tech_3002.html ], இது அடிப்படைப் பகுப்பாய்வை நுட்பப்பகுப்பாய்வுடன் சேர்த்து பயன்படுத்துகிறது, சொத்து விவர மேலாளரின் செயல்திறனை அதிகரிப்பதே இதன் நோக்கமாகும்.  
நுட்பப் பகுப்பாய்வு அவ்வப்போது பருமனறி பகுப்பாய்வுடனும் பொருளியலுடனும் சேர்த்தும் பயன்படுத்தப்படுகிறது. எடுத்துக்காட்டுக்கு, சந்தைகளிடையேயான தொடர்புகளைக் கண்டறிய நரம்பியல் வலையமைப்புகள் பயன்படுத்தப்படலாம்.[http://www.iijournals.com/JOT/default.asp?Page=2&amp;ISS=22278&amp;SID=644085 ] சில சந்தை முன்கணிப்பாளர்கள் நிதி சோதிடத்தையும் நுட்பப் பகுப்பாய்வுடன் சேர்த்து பயன்படுத்துகின்றனர். 1998 ஆம் ஆண்டின் சிறந்த நுட்பப் பகுப்பாய்வு வெளியீடுக்கான சந்தை வல்லுநர்கள் சங்கம் டவ் விருதைப் பெற்ற, கிரிஸ் கேரலோனின் (Chris Carolan) "ஆட்டம் பேனிக்ஸ் அண்ட் கேலண்டர் ஃபெனாமினான்" என்னும் கட்டுரை நுட்பப் பகுப்பாய்வையும் நிலவின் சுழற்சிப் போக்கையும் எவ்வாறு தொடர்புப்படுத்தலாம் என்பதை விளக்குகிறது. https://www.mta.org/eweb/docs/1998DowAward.pdf ] அது பயனற்றது, எனினும் பங்கு சந்தையில் உள்ள ஜனவரி விளைவு போன்ற சில காலண்டர் நிகழ்வுகள், வரி மற்றும் கணக்கியல் தொடர்பான காரணங்களுடன் தொடர்புடையவையாக உள்ளன.  
முதலீட்டாளர் மற்றும் செய்திமடல் வாக்கெடுப்புகள் மற்றும் பத்திரிகைகள் செண்டிமெண்ட் காட்டிகளைப் பற்றி அறிவிக்கின்றன, மேலும் அவற்றை நுட்பப் பகுப்பாய்வாளர்களும் பயன்படுத்துகின்றனர்.[http://www.sfomag.com/departmentprintdetail.asp?ID=1776333475 ]
# நுட்பப் பகுப்பாய்வு

## விளக்கப்படம் அமைத்தல் விதிகள் மற்றும் காட்டிகள்

### விளக்கப்படங்களின் வகைகள்

- OHLC - ஓப்பன் ஹை லோ க்ளோஸ் விளக்கப்படம் விலையின் உயர்வு மற்றும் தாழ்வு நகர்வுகளை செங்குத்தாகவும் திறப்பு மற்றும் முடிவை கிடைமட்டமாகவும் காண்பிக்கிறது. இது வரம்புகளையும் அதீத போக்குகளையும் வரைமடமாகப் பதிவு செய்யப் பயன்படுகிறது.
- கேண்டில் ஸ்டிக் விளக்கப்படம் - OHLC ஐப் போன்றதே ஆகும், ஆனால் திறப்பும் முடிவும் மூடப்பட்டுள்ளது. பெரும்பாலும் கருப்பு அல்லது சிவப்பு மெழுகுவர்த்தி வடிவங்கள், திறப்பை விடக் குறைவான முடிவைக் குறிக்கின்றன. வெள்ளை, பச்சை அல்லது நீல மெழுகுவர்த்தி வடிவங்கள் திறப்பை விட உயர்வான முடிவைக் குறிக்கின்றன.
- கோட்டு விளக்கப்படம் - இது ஒவ்வொரு முடிவு இடைவெளியையும் ஒன்றாக ஒரு கோட்டில் இணைக்கிறது
# நுட்பப் பகுப்பாய்வு

## விளக்கப்படம் அமைத்தல் விதிகள் மற்றும் காட்டிகள்

### கருத்துகள்

- சராசரி சரியான வரம்பு - சராசரி கணக்கிடப்பட்ட வர்த்தக வரம்பு விலை இடைவெளிகளுக்கேற்ப சரி செய்யப்படுகிறது
- விளக்கப்பட வகையமைப்பு - பங்குகளின் விலைகளின் நகர்வினால் ஒரு விளக்கப்படத்தில் உருவாக்கப்படும் தனித்துவமான வகையமைப்பு
- டெட் கேட் பௌன்ஸ் - இது, ஒரு பங்கின் விலை திடீரென சரிவதற்குப் பின்னர் மீண்டும் அதன் கீழ் நோக்கிய சரிவுக்கு முன்னர் சிறிதளவு உயரும் நிகழ்வாகும்
- அடுத்தடுத்த நகர்வுகள் மற்றும் மறு கண்காணிப்புகள் ஆகியவற்றை கணக்கிடுவதற்கான எலியட் அலைத் தத்துவம் மற்றும் கோல்டன் விகிதம்
- உந்தம் - விலை மாற்ற வீதம்
- புள்ளி மற்றும் வரைபட விளக்கப்படங்கள் - காலத் தரவுகள் இன்றி விலையை மட்டுமெ அடிப்படையாக் கொண்ட விளக்கப்படம்
# நுட்பப் பகுப்பாய்வு

## விளக்கப்படம் அமைத்தல் விதிகள் மற்றும் காட்டிகள்

### மேலமைப்புகள்

மேலமைப்புகள் என்பவை பொதுவாக பிரதான விளக்கப்படத்தின் மேலே பொருத்தப்படுகின்றன.
- எதிர்ப்பு - விற்பனை அதிகமாக இருப்பதைக் காண்பிக்கும் பகுதி
- ஆதரவு - வாங்குதல் அதிகமாக இருப்பதைக் காண்பிக்கும் பகுதி
- ப்ரேக் அவுட் - விலையானது ஆதரவு அல்லது எதிர்ப்பு பகுதிகளுக்கும் மேலே சென்று நிலைத்திருப்பது
- போக்குக் கோடு - ஆதரவு அல்லது எதிர்ப்பின் சாய்வுக் கோடு
- சேனல் - இணையான இரண்டு போக்குக் கோடுகள்
- நகரும் சராசரி - விலை செயல்பாட்டினைப் இரண்டாம்பட்சமானதாக்குகிறது, ஆனால் குறுகிய காலத்திற்கான நகர்வுகளை வடிகட்டிவிடுகிறது
- போலிங்கர் பட்டைகள் - விலையின் மாறும் தன்மையின் வரம்பு
- பைவட் புள்ளி - குறிப்பிட்ட நாணயம் அல்லது பங்கின் உயர் தாழ் மற்றும் முடிவு மதிப்புகளின் சராசரியிலிருந்து இது தருவிக்கப்படுகிறது
# நுட்பப் பகுப்பாய்வு

## விளக்கப்படம் அமைத்தல் விதிகள் மற்றும் காட்டிகள்

### விலை-அடிப்படையிலான காட்டிகள்

இந்தக் காட்டிகள் பொதுவாக பிரதான விலை விளக்கப்படத்திற்கு மேலே அல்லது கீழே காண்பிக்கப்படுகின்றன.
- குவிப்பு/பகிர்வு குறியீடு—ஒரு நாளின் வரம்பிற்குள்ளான முடிவை அடிப்படையாகக் கொண்டது
- முன் சரிவுக் கோடு — சந்தை அகலத்தின் ஒரு பிரபலமான காட்டி
- சராசரி திசைக் குறியீடு — போக்கின் வலிமைக்காகப் பரவலாகப் பயன்படுத்தப்படும் காட்டி
- சரக்கு சேனல் குறியீடு - சுழற்சித் தன்மை கொண்ட போக்குகளைக் கண்டறிகிறது
- MACD - நகரும் சராசரி குவிதல்/விரிவாதல்
- பரவளைய SAR - வைல்டரின் துரத்தி நிறுத்தல் முறை, ஒரு வலிமையான போக்கு நிலவும் போது, ஒரு பரவளைய வளைவின் போக்கிலேயே நீடித்திருக்கக்கூடிய தன்மை கொண்ட விலைகளை அடிப்படையாகக் கொண்டது
- ஒப்புமை வலிமைக் குறியீடு (RSI) - விலையின் வலிமையைக் காண்பிக்கும் ஆஸிலேட்டர்
- ஸ்டகேஸ்டிக் ஆஸிலேட்டர், சமீபத்திய வர்த்தகப் போக்கிற்குள்ளாகவே நிலையை முடித்தல்
- ட்ரிக்ஸ் - மும்மடங்கு மென்மை சேர்க்கப்பட்ட அடுக்குத்தன்மை கொண்ட நகரும் சராசரியின் சாய்வைக் காண்பிக்கும் ஒரு ஆஸிலேட்டர், இது 1980களில் ஜாக் ஹட்ஸன் (Jack Hutson) என்பவரால் உருவாக்கப்பட்டது
# நுட்பப் பகுப்பாய்வு

## விளக்கப்படம் அமைத்தல் விதிகள் மற்றும் காட்டிகள்

### அளவு அடிப்படையிலான காட்டிகள்

- பணப் பாய்வு - விலை அதிகமாக இருக்கும் ஒரு நாளில் விற்பனையான பங்குகளின் அளவு
- சமநிலை அளவு - பங்குகளை வாங்குதல் மற்றும் விற்றலின் உந்தம்
- PAC விளக்கப்படங்கள் - விலை நிலையைக் கொண்டு அளவை விளக்கப்படமாக்கும் இரு பரிமாண முறை
# சத்திரபதி சம்பாஜிநகர்

## பெயர் மாற்றம்

பால் தாக்கரே 1988 இல் இந்த நகரத்தின் பெயரை சம்பாஜிநகர் என மாற்ற முன்மொழிந்தார். உள்ளூர் மாநகராட்சி மன்றம் 1995 இல் பெயர் மாற்றம் குறித்த தீர்மானத்தை நிறைவேற்றியது. 29 சூன் 2022 அன்று, சிவசேனா தலைமையிலான மகாராட்டிர அமைச்சரவை, மராட்டியப் பேரரசின் இரண்டாவது சத்ரபதியான சம்பாஜி போசலேவின் பெயரைக் கொண்டு, இந்நகரின் பெயரை **சத்திரபதி சம்பாஜிநகர்** என மாற்ற ஒப்புதல் அளித்தது. இதனை அடுத்த வந்த ஏக்நாத் சிண்டே தலைமையிலான அரசு செப்டம்பர் 2023ல் உறுதி செய்தது.மேலும் மாவட்டப் பெயர் மாற்றம் செய்த வழக்கை இந்திய உச்ச நீதிமன்றம் தள்ளுபடி செய்தது.
# சத்திரபதி சம்பாஜிநகர்

## நிலவியல்

சத்திரபதி சம்பாஜிநகருக்கான ஆயக்கூறுகள் N 19° 53' 47" – E 75° 23' 54" ஆகும். இந்த நகரம் அனைத்து திசைகளிலும் மலைகளால் சூழப்பட்டுள்ளது.
# சத்திரபதி சம்பாஜிநகர்

## நிலவியல்

### காலநிலை

சத்திரபதி சம்பாஜிநகர் கோப்பென் காலநிலை வகைப்பாட்டின் கீழ் அரை வறண்ட காலநிலையைக் கொண்டுள்ளது. ஆண்டு சராசரி வெப்பநிலை 17 முதல் 33&nbsp;°C வரை இருக்கும். பார்வையிட மிகவும் வசதியான காலம் குளிர்காலமான அக்டோபர் முதல் பிப்ரவரி வரை ஆகும். 1905 ஆம் ஆண்டு மே 25 அன்று 46 °செ (114 °பா) என அதிகபட்ச வெப்பநிலை பதிவாகியுள்ளது. பதிவான குறைந்தபட்ச வெப்பநிலை 2 பிப்ரவரி 1911 இல் பதிவு செய்யப்பட்ட 2 °செ (36 °பா) ஆகும். குளிர் காலத்தில் வட இந்தியா முழுவதும் மேற்கு நோக்கி பாயும் குளிர் அலைகள் சிலசமயம் மேற்கு நோக்கி பாயும்போது மாவட்டம் சில சமயங்களில் பாதிக்கப்படுகிறது. அப்போது குறைந்தபட்ச வெப்பநிலை சுமார் 2 °செ முதல் 4 °பா (35.6 °பா முதல் 39.2 °பா) வரை குறையும்.  
பெரும்பாலும் மழையானது சூன் முதல் செப்டம்பர் வரையிலான பருவமழைக் காலத்தில் பொழிகிறது. நவம்பர் முதல் ஏப்ரல் வரை இடியுடன் கூடிய மழை பெய்யும். ஆண்டு சராசரி மழையளவு 710 &nbsp;மிமீ ஆகும். மழைக்காலத்தில் நகரம் பெரும்பாலும் மேகமூட்டத்துடன் காணப்படும். மேக மூட்டம் மற்றும் கனமழை காரணமாக நகரின் தினசரி அதிகபட்ச வெப்பநிலை பெரும்பாலும் 22 டிகிரி செல்சியஸ் வரை குறைகிறது.
# சத்திரபதி சம்பாஜிநகர்

## மக்கள்தொகையியல்

2011 இந்திய மக்கள் தொகை கணக்கெடுப்பின்படி, சம்பாஜிநகர் மக்கள் தொகை 1,175,116 ஆகும். இதில் ஆண்கள் 609,206, பெண்கள் 565,910 ஆவர். மக்கள் தொகையில் 0 முதல் 6 வயது கொண்டவர்கள் 158,779 பேர் ஆவர். அவுரங்காபாத்தில் கல்வியறிவு பெற்றவர்கள் 889,224 பேர். கல்வியறிவு விகிதம் 75.67% ஆகும். ஆண்களின் கல்வியறிவு விகிதம் 79.34% என்றும், பெண்களின் கல்வியறிவு விகிதம் 71.72% என்றும் உள்ளது. அவுரங்காபாத்தில் பட்டியல் சாதிகள் மற்றும் பழங்குடியினர் மக்கள் தொகை முறையே 229,223 மற்றும் 15,240 ஆகும். அவுரங்காபாத்தில் 2011 காலகட்டத்தில் 236659 குடும்பங்கள் வசித்துவந்தன.
# சத்திரபதி சம்பாஜிநகர்

## மக்கள்தொகையியல்

### சமயம்

அவுரங்காபாத்தில் பெரும்பான்மையான மக்கள் இந்துக்கள் (51%), அதைத் தொடர்ந்து 30% முஸ்லிம்கள், 15.2% பௌத்தர்கள், 1.6% சைனர்கள். நகரில் கணிசமான எண்ணிக்கையில் சீக்கியம் மற்றும் கிறித்துவத்தை பின்பற்றுபவர்கள் உள்ளனர். பௌத்தர்கள் நவயான மரபைச் சேர்ந்தவர்கள். அவர்கள் பெரும்பாலும் பட்டியல் சாதியினர்.
# சத்திரபதி சம்பாஜிநகர்

## மக்கள்தொகையியல்

### மொழி

நகரின் அதிகாரப்பூர்வ மொழியாக மராத்தி உள்ளது. மராத்தியே நகரத்தில் அதிகம் பேசப்படும் மொழியாகும், அதைத் தொடர்ந்து உருது மற்றும் இந்தி பேசப்படுகிறது.
# சத்திரபதி சம்பாஜிநகர்

## குறிப்பிடத்தக்க நபர்கள்

- பிரசாந்த் பாம்ப்
- சந்திரகாந்து பாவுராவ்
- ஔரங்கபாதி மகால்
- பசார் நவாசு
- இக்பால் சித்திக்
- நிக்கி தம்போலி
# வோல்வரின் (திரைப்படம்)

**எக்ஸ்-மென் ஒரிஜின்ஸ்: வோல்வரின்** (X-Men Origins: Wolverine) என்பது 2009 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த திரைப்படம் மார்வெல் காமிக்ஸ் என்ற வரைகதை புத்தகத்தில் வெளியான வால்வரின் என்ற ஒரு கற்பனை கதாபாத்திரத்தை மையமாக வைத்து மார்வெல் மகிழ்கலை, ஸீட் புரொடக்சன்ஸ் மற்றும் டோனர்ஸ் கொம்பனி போன்ற நிறுவனங்கள் மூலம் தயாரித்து 20ஆம் சென்சுரி பாக்ஸ் என்ற நிறுவனம் மூலம் விநியோகிக்கப்பட்டது.  
இது எக்ஸ்-மென் தொடரின் நான்காவது பகுதியான இத்திரைப்படம் மே 1, 2009 அன்று உலகம் முழுவதும் வெளியானது. கேவின் ஹூட் இயக்கிய திரைப்படத்தில் ஹக் ஜேக்மேன் தலைமைப் பாத்திரத்தில் நடித்திருந்தார். இவருடன் லீவ் ஷ்ரைபர், டேனி ஹஸ்டன், டோமினிக் மோனகன் மற்றும் ரையன் ரெனால்ட்சு போன்ற பலர் நடித்துள்ளார்கள்.  
இந்த திரைப்படம் எக்ஸ்-மென் திரைப்படத் தொடருக்கு முன்பு நடப்பது போன்று மரபுபிறழ்ந்த வோல்வரின் மற்றும் அவரது சகோதரர் விக்டர் கிரீட் இருவருக்கும் உள்ள உறவு மற்றும் அவர்களது கடந்த கால வன்முறையை மையப்படுத்தி சித்தரிக்கப்பட்டுள்ளது. இப்படத்தின் பெரும்பகுதி ஆஸ்திரேலியா மற்றும் நியூசிலாந்தில் படம்பிடிக்கப்பட்டது. மேலும் கனடாவிலும் படப்பிடிப்பு நடத்தப்பட்டது. இத்திரைப்படத்தின் இயக்குநர் கேவின் ஹூட் மற்றும் பாக்ஸின் செயற்குழுவிற்கும் ஏற்பட்ட முரண்பாடுகள் காரணமாக இதன் தயாரிப்பில் பிரச்சினை ஏற்பட்டது. மேலும் திரைப்படம் வெளியாவதற்கு ஒரு மாதத்திற்கு முன்பே நிறைவுசெய்யப்படாத படப்பிடிப்புப் பதிவு இணையத்தில் வெளியானது.  
எக்ஸ்-மென் ஆரிஜின்ஸ்: வோல்வரின் படம் 1 மே 2009 அன்று உலகளவில் வெளியாகி விமர்சகர்களிடமிருந்து கலவையான விமர்சனங்களைப் பெற்றது.
இந்த படம் வட அமெரிக்காவில் வசூலில் முதலிடத்தில் பிடித்ததது. ஐக்கிய அமெரிக்கா மற்றும் கனடாவில் 179 மில்லியனையும், உலகளவில் 373 மில்லியனையும் வசூலித்ததது. இந்த திரைப்படத்தின் தொடர்ச்சியாக வோல்வரின்-2 (2013) மற்றும் லோகன் (2017) போன்ற திரைப்படங்கள் வெளியானது.
# வோல்வரின் (திரைப்படம்)

## நடிகர்கள்

- ஹியூ ஜேக்மன் - லோகன் / வோல்வரின்
: ** இவர் ஒரு மரபுபிறழ்ந்தவர் மற்றும் வருங்கால எக்ஸ்-மென் உறுப்பினராவார். முந்தைய திரைப்படங்களில் வொல்வரினாக நடித்த ஜேக்மேன் இத்திரைப்படத்தில் அவரது நிறுவனமான சீடு புரொடக்சன்ஸ் மூலமாக தயாரிப்பாளராகவும் பணியாற்றினார். மேலும் இத்திரைப்படத்தினால் $25 மில்லியனையும் சம்பாதித்தார்.
- டிராய் சிவன் - இளம் ஜேம்ஸ் ஹவ்லெட்
- லீவ் ஷ்ரைபர் - விக்டர் கிரீட்
:** இவர் லோகனின் சகோதரர் மற்றும் படைவீரர்களில் ஒருவராக நடித்தார்.
- மைக்கேல்-ஜேம்ஸ் ஓல்சன் - இளம் விக்டர் கிரீட்
- டேனி ஹஸ்டன் - வில்லியம் ஸ்ட்ரைக்கர்
- வில்லியம் - ஜான் விரைத்
- லின் காலின்ஸ் - கெய்லா சில்வர்பாக்ஸ்
- கெவின் டுராண்ட் - பிரெட் டியூக்ஸ் / ப்லோப்
- டோமினிக் மோனகன் - கிறிஸ் பிராட்லி
- டெய்லர் கிட்ஸ்ச் - ரெமி லீபியூ / காம்பிட்
- டேனியல் ஹென்னி - ஏஜெண்ட் ஜீரோ
- வெப்பன் X நிரலின் உறுப்பினரான இவர், மறைந்திருந்து குறி பார்த்து சுடும் திறனை கொண்டவர்.
- ரையன் ரெனால்ட்சு - வேட் வில்சன் / வெப்பன் XI
# இந்தியாவில் வறுமை

உலகில் வாழும் ஏழைகளில் மூன்றில் ஒரு பங்கினர் இந்தியாவில் வாழ்கின்றனர். இந்தியாவில் ஏழ்மை பரவலாகக் காணப்படுகின்றது.
இந்திய திட்டக் குழுவினால் பயன்படுத்தப்பட்ட மதிப்பீட்டு வரையறையின்படி, 2004-05 ஆண்டுகளில் 27.5% மக்கள் வறுமைக்கோட்டுக்குக் கீழே வாழ்கின்றனர்; இக்கணக்கு 1977-1978 ஆண்டுகளில் 51.3% ஆக இருந்ததிலிருந்தும், 1993-1994 ஆண்டுகளில் 36% ஆக இருந்ததிலிருந்தும் தற்பொழுது சரிந்துள்ளது. 2005 ஆம் ஆண்டிற்கான உலக வங்கியின் (World Bank) கணிப்பீட்டின்படி, இந்திய மக்கள் தொகையில் 42 சதவீதம் மக்கள் அனைத்துலக வறுமைக்கோட்டுக்குக் கீழே வாழ்கின்றனர். இது 1980 ஆம் ஆண்டில் 90 சதவீதமாக இருந்தது. அனைத்துலக வறுமைக் கோட்டின்படி நகரத்தில் வாழ்வோர் நாளொன்றுக்கு 1.25 டாலருக்கும் குறைவாக ஈட்டுவதும் (ஒரு நாளைக்கு 1.25 டாலர் என்பது அதற்கு ஈடான பொருள் வாங்கு திறன் நாளொன்றுக்கு 21.6 இந்திய ரூபாய்), சிற்றூர்களில் வாழ்வோர் நாளொன்றுக்கு இந்திய ரூபாய் 14.3 க்கும் கீழாக ஈட்டுவதுமாகும்.
ஐக்கிய நாட்டு வளர்ச்சி திட்டப்படியான, மனிதவள மேம்பாட்டு சுட்டெண்ணின்படி (HDI), இந்தியாவின் 75.6% மக்கள் தொகையினர் ஒரு நாளைக்கு தலா $2 குறைவான வருமானத்தில் வாழ்கின்றனர், சிலர் 41.6% பேர் ஒரு நாளைக்கு $1 குறைவாகப் பெற்று பாகிஸ்தானின் 22.6% பேருடன் ஒப்பிடுகையில் வாழ்கின்றனர்.  
இந்தியாவில் உயர்ந்த அளவில் இருக்கும் வறுமைக்கான காரணங்களாக சார்த்திக் கூறப்படும் காரணங்களில் அதன் பிரித்தானிய ஆட்சியின் கீழான வரலாறு, பெரும் மக்கட்தொகை மற்றும் குறைந்த கல்வியறிவு ஆகியவையாகும். மேலும் முக்கியமானவை இந்தியாவின் சமூக கட்டமைப்பு, இந்தியாவின் சாதியமைப்பு உட்பட, மற்றும் இந்தியாவின் சமூகத்தில் பெண்களின் பாத்திரம் ஆகியவையாகும். கடந்த காலத்தில் பொருளாதார வளர்ச்சி விவசாயத்தைச் சார்ந்திருந்தது, அதன் விடுதலைக்குப் பிறகு மேற்கொள்ளப்பட்ட பொருளாதாரக் கொள்கைகள் ஊக்கங் கெடுப்பதாக இருந்தது.  
1950-களிலிருந்து இந்திய அரசு மற்றும் அரசு-சாராத நிறுவனங்கள் வறுமையை ஒழிக்கப் பல திட்டங்களை, உணவு மற்றும் இதர அவசியத் தேவைகள், கடன்கள் பெற அணுகுவது, விவசாய தொழில் நுட்பங்கள் மற்றும் விலை ஆதரவுகள் மற்றும் கல்வி மேம்பாடு மற்றும் குடும்ப நலத் திட்டங்கள் உள்ளிட்டவற்றைத் தொடங்கினர். இத்தகைய வழிமுறைகள் பஞ்சத்தை ஒழிக்க, முழுமையான வறுமைக் கோட்டினை பாதியளவுக்கு மேல் குறைக்க, எழுத்தறிவின்மையை குறைக்கவும் மற்றும் ஊட்டச் சத்து குறைபாட்டினை குறைக்கவும் உதவின.